ᱦᱚᱨᱤᱫᱣᱟᱨ ᱦᱚᱱᱚᱛ

ᱦᱚᱨᱤᱫᱣᱟᱨ ᱦᱚᱱᱚᱛ ᱡᱟᱦᱟᱸ ᱦᱚᱨᱫᱣᱟᱨ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ, ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱩᱛᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱦᱚᱨᱤᱫᱣᱟᱨ ᱨᱮ ᱢᱮᱱᱟᱜᱼᱟ ᱱᱚᱣᱟ ᱫᱚ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱦᱚᱸ ᱠᱟᱱᱟ ᱾ ᱦᱚᱱᱚᱛ ᱠᱚᱧᱮ ᱟᱨ ᱥᱟᱢᱟᱝ ᱨᱮ ᱫᱮᱦᱨᱟᱫᱩᱱ ᱦᱚᱱᱚᱛ, ᱥᱟᱢᱟᱝ ᱨᱮ ᱯᱚᱣᱲᱤ ᱜᱟᱲᱣᱟᱞ ᱦᱚᱱᱚᱛ ᱟᱨ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱢᱩᱡᱚᱯᱷᱚᱨᱱᱚᱜᱚᱨ ᱟᱨ ᱵᱤᱡᱽᱱᱚᱨ ᱟᱨ ᱯᱟᱪᱮ ᱨᱮ ᱥᱚᱦᱟᱨᱚᱱᱯᱩᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾

᱒᱐᱑᱑ ᱥᱟᱞ ᱫᱷᱟᱹᱨᱤᱡ ᱱᱚᱣᱟ ᱫᱚ ᱩᱛᱛᱚᱨᱟᱠᱷᱚᱸᱰ (᱑᱓ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱟᱜ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱞᱟᱹᱠᱛᱤᱭᱟᱱ ᱥᱚᱦᱚᱨ ᱫᱚ ᱦᱚᱨᱤᱫᱣᱟᱨ, ᱵᱷᱮᱞ ᱨᱟᱹᱱᱤᱯᱩᱨ, ᱨᱩᱲᱠᱤ, ᱢᱟᱸᱜᱽᱞᱳᱨ, ᱰᱷᱚᱸᱰᱮᱨᱟ, ᱡᱷᱚᱵᱽᱨᱮᱲᱟ, ᱞᱚᱠᱥᱚᱨ, ᱞᱚᱸᱰᱷᱳᱨᱟ ᱟᱨ ᱢᱚᱦᱚᱱᱯᱩᱨ ᱢᱚᱦᱢᱚᱫᱽᱯᱩᱨ ᱠᱟᱱᱟ ᱾

ᱚᱛᱱᱚᱜ
ᱦᱚᱨᱤᱫᱣᱟᱨ ᱦᱚᱱᱚᱛ, ᱑᱒.᱓ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ, ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱞᱟᱴᱤᱭᱩᱰ ᱟᱨ ᱞᱚᱝᱜᱤᱪᱩᱰ ᱒᱙.᱙᱖ᱼ ᱰᱤᱜᱽᱨᱤ ᱠᱚᱧᱮ ᱟᱨ ᱗᱘.᱑᱖ᱼ ᱰᱤᱜᱽᱨᱤ ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾Haridwara weather and coordinates timeanddate.com/worldclock. right|250px|thumb|ᱢᱩᱬ ᱜᱟᱝᱱᱟᱹᱭ ᱠᱮᱱᱟᱞ ᱨᱮ ᱱᱤᱞ ᱫᱷᱟᱨᱟ ᱪᱮᱬᱮ ᱨᱟᱠᱷᱟᱵᱤᱨ ᱵᱷᱤᱢᱜᱚᱰᱟ ᱵᱟᱭᱨᱟᱡᱽ ᱠᱷᱚᱱ ᱢᱟᱲᱟᱝ ᱦᱚᱸ ᱢᱤᱫᱴᱟᱹᱝ ᱢᱟᱨᱮ ᱡᱟᱦᱟᱡᱽ ᱜᱷᱟᱴ ᱧᱮᱞᱚᱜ ᱠᱟᱱᱟ ᱾

ᱦᱚᱲ ᱮᱞ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱦᱚᱨᱤᱫᱣᱟᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱘᱙᱐,᱔᱒᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱞᱮᱥᱚᱛᱷᱚ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱣᱮᱥᱴ ᱵᱷᱚᱨᱡᱤᱱᱤᱭᱟ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱒᱔᱔ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜᱵᱦᱚᱲ ᱮᱞ ᱰᱮᱱᱥᱤᱴᱤ ᱘᱑᱗ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱑᱒᱐/ᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱓᱐.᱖᱓% ᱛᱟᱦᱮᱸ ᱠᱟᱱᱟ ᱾ ᱦᱚᱨᱤᱫᱣᱟᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱘᱐ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱓.᱔᱓% ᱢᱮᱱᱟᱜᱼᱟ ᱾

ᱦᱚᱨᱤᱫᱣᱟᱨ ᱨᱮᱱᱟᱜ ᱢᱩᱬ ᱯᱟᱹᱨᱥᱤ ᱫᱚ ᱦᱤᱱᱫᱤ (᱘᱙%), ᱩᱨᱫᱩ ᱟᱨ ᱯᱟᱧᱡᱟᱵᱤ ᱐.᱘᱒% ᱠᱟᱱᱟ ᱾

ᱦᱮᱡ ᱥᱮᱱ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱕᱘, ᱫᱤᱞᱞᱤ ᱟᱨ ᱢᱟᱱᱟ ᱥᱩᱨ ᱛᱟᱞᱟ ᱨᱮ, ᱦᱚᱨᱤᱫᱣᱟᱨ ᱥᱮᱫ ᱛᱮ ᱥᱮᱱᱚᱜᱼᱟ ᱾ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱦᱚᱨᱤᱫᱣᱟᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱴᱷᱟᱶ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱾ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱡᱳᱞᱤ ᱜᱨᱟᱸᱴ ᱩᱰᱟᱹᱱ ᱰᱟᱹᱦᱤ, ᱰᱮᱦᱨᱟᱰᱩᱱ ᱨᱮ ᱢᱮᱱᱟᱜᱼᱟ, ᱟᱨ ᱱᱟᱶᱟ ᱫᱤᱞᱞᱤ ᱨᱮ ᱤᱸᱫᱽᱨᱟ ᱜᱟᱹᱱᱫᱷᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱥᱩᱵᱤᱫᱷᱟ ᱮᱢᱚᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 ᱦᱚᱨᱤᱫᱣᱟᱨ ᱦᱚᱱᱚᱛ ᱨᱮᱱᱟᱜ ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ
 ᱦᱚᱨᱤᱫᱣᱟᱨ ᱨᱮᱱᱟᱜ ᱪᱤᱛᱟᱹᱨ, ᱑᱒᱘᱐×᱙᱖᱐, ᱚᱱᱚᱞᱤᱭᱟᱹ ᱦᱚᱛᱮᱛᱮ ᱥᱟᱯᱲᱟᱣ ᱟᱠᱟᱱᱟ


ᱛᱷᱚᱠ:ᱩᱛᱛᱚᱨᱟᱠᱷᱚᱸᱰ ᱨᱮᱱᱟᱜ ᱦᱚᱱᱚᱛ ᱠᱚ